ఈ సిరీస్ లో చిత్రించిన పాత్రలూ, సంఘటనలన్నీ కూడా పూర్తిగా కల్పితం.
వాస్తవ సంఘటనలు, జీవించిన లేదా మరణించిన వ్యక్తులతో ఎటువంటి సారూప్యత ఉన్నా
అది కేవలం యాదృశ్చికమే.
-హేయ్. -థాంక్స్.
అవును.
టెకీలా సన్రైజ్. దురదృష్టవశాత్తూ ఆల్కహాల్ లేదు.
-వర్జిన్? -నేనా?
ఆ విషయం నేను నీకు చెప్పను.
ఫరాజ్, తమార్ క్లబ్ నుండి సురక్షితంగా బయటికి వచ్చే బాధ్యత నీది,
ఆ తర్వాత ఏవి ఎలా జరగాలని ఉంటే అలా జరగనివ్వు.
యులియా, మొహమ్మాది వస్తున్నాడు.
తమార్ కి అప్డేట్ ఇవ్వు.
మీరు ఏదైనా రాష్ గా ప్రవర్తిస్తే, మేము అందుకు తగ్గట్లు స్పందించాల్సి వస్తుంది.
ఎంత బాగుంది.
సారీ.
-హలో? -మొహమ్మాది ముందే వస్తున్నాడు. నువ్వు బయలుదేరు.
నేను నీకోసం బయట ఎదురుచూస్తున్నాను.
తప్పకుండా.
నేను బయలుదేరతాను.
ఛ. నేను వెళ్ళాలి.
మా అన్నయ్య పరిస్థితి బాగోలేదు.
-నన్ను దింపమంటావా? -వద్దు, అవసరం లేదు. థాంక్స్.
నేను ఊరికే... నేను నిజంగా త్వరగా వెళ్ళాలి.
నేను చెప్పింది ఓపిగ్గా విన్నారు.
ఇంతకుముందు చాలా ఒంటరిగా అనిపించింది.
మరి ఇప్పుడు?
చాలా హాయిగా ఉంది. మెసేజ్ చేస్తారా?
వెళ్ళు.
అతను నన్ను చూశాడు.
ఫరాజ్, అతను నన్ను చూశాడు. అతనిక్కడే ఉన్నాడు. కానీ... కానీ ఏమీ చేయలేదు.
అతని సంగతి మేము చూసుకుంటున్నాం. కంగారుపడకు. అంతా బాగానే ఉంది.
అయితే…
మీరు మళ్ళీ పనిలోకి రావాలని అనుకున్నారా?
నేను ఒక విషయం చెక్ చేద్దామని అనుకున్నాను.
మేము ఆకస్మిక తనిఖీ చేస్తున్నామని మీకెలా తెలుసు?
అలీ చెప్పాడా?
అవును.
అతనే చెప్పాడు.
సరే, మీరు ఇక్కడే ఉన్నారు కాబట్టి,
జనరల్ ఇక్కడికి రాలేకపోతున్నారని వాళ్ళబ్బాయికి చెప్పండి.
ఆ పని చేయడానికి వేరే వ్యక్తులు లేరా?
ఉన్నారు, కానీ మీరే ఆ పని చేయాలని నా ఉద్దేశం.
అతను రావట్లేదు.
అతనికి ఇంకా రాసిపెట్టి ఉన్నట్లుంది.
ఇక్కడికి రావాలని మీకు నిజంగా ఎలా తెలుసు?
మనస్సాక్షి చెప్పింది.
కానీ హోస్సైన్ కి ఈ విషయం చెబితే, నాకు మళ్ళీ క్లాసు పీకుతాడు.
నాకు అంత ఓపిక లేదు.
సరే, నేను వెళ్లి పేమాన్ తో మాట్లాడతాను.
మీరు ఏమైనా చూశారా?
ఇక్కడా?
లేదు. ఏమీ చూడలేదు.
సరేనా?
అతన్ని కొంచెం జూమ్ చేయండి.
సరే, వాళ్ళ నిఘా ఫుటేజ్ మొత్తం డెలీట్ చేయండి.
నా బ్యాగుతో నువ్వు ఏం చేస్తున్నావు?
నువ్వు పట్టుకున్న రాకెట్ మా నాన్నది.
అది వ్యక్తిగత వ్యవహారం.
కాబట్టి మీరు జాగ్రత్తగా ఉండాలని హెచ్చరిస్తున్నాను.
ఖచ్చితంగా, నువ్వు చెప్పింది నిజమే.
భద్రతాపరంగా మేము క్లబ్ ని క్షుణ్ణంగా పరిశీలిస్తున్నాం.
ఇక్కడ ఎటువంటి సమస్యా లేదని నేను నిర్ధారించుకోవాలని అనుకున్నాను.
మా నాన్న ఎక్కడ?
ఆయన ప్లాన్ లో మార్పులు జరిగాయి.
ఎటువంటి మార్పులు?
జనరల్ ఈరోజు రాలేరు.
నేను ఇంట్లోంచి బయలుదేరేముందే మీరు ఈ విషయాన్ని నాతో చెప్పి ఉండాల్సింది కదా?
వెధవ.
మాట్లాడు.
నాహిదా
కమాన్!
నీకో విషయం చెప్పాలి, మొహమ్మాది రానేలేదు.
అరె ఛ.
ఇప్పుడేం చేద్దాం?
మీ ఇద్దరి విషయంలో ప్లాన్ లో ఎటువంటి మార్పులూ లేవు.
మీరు వెళ్లిపోవాలి.
పేమాన్ మీ అన్నయ్యకి ఎలా ఉంది?
మా అన్నయ్య పరిస్థితి బాగోలేదు
హాస్పిటల్ కి వెళ్లనని గొడవచేస్తున్నాడు
బహుశా మీరు నాకు సాయం చేయగలరేమో?
చేయగలను. నేను అక్కడికి వస్తాను.
-తను సింగర్ అని నేను మీకు చెప్పానా? -లేదు, లేదు.
తను ఇంటి దగ్గర పాడుతూ ఉండేది.
తనని అస్సలు ఆపలేకపోయేవాళ్ళం.
ఏడుపు పాటల్ని వెతికి మరీ పాడేది.
ముఖ్యంగా మా నాన్నతో గొడవపడినప్పుడు.
ఓహ్, ఓరి దేవుడా.
ఇరానీ మహిళలకి ఏడుపుగొట్టు పాటలంటే ఎందుకు ఇష్టమో నాకు తెలీదు.
-మాకు అవంటే ఇష్టం అంతే. -అవునా!
నేను, మా అమ్మ అస్సలు పాడలేకపోయేవాళ్ళం.
బాగుంది. సరైన సమయానికి వచ్చావు.
-హలో, డార్లింగ్. -హలో.
ఏమైనా తిన్నావా?
ఇంకా లేదు. థాంక్యూ.
మర్జాన్, నేను మీతో ఒక్క నిమిషం మాట్లాడొచ్చా?
ప్రైవేటుగా?
ఫరాజ్, వచ్చి కూర్చో.
చూడు, మేము ఇప్పుడే తినబోతున్నాం.
నువ్వు మర్జాన్ తో ఏం చెప్పాలనుకున్నా సరే, నా ముందు చెప్పచ్చు.
ప్లీజ్, మర్జాన్, కూర్చో.
సిగ్గుపడకండి. నా గురించి మాట్లాడాలనుకున్నా, సంకోచించవద్దు.
మీకు ఇంత బాగవడం చూసి నేను ఎంతో సంతోషిస్తున్నానని మాత్రమే చెప్పగలను.
-మీకే థాంక్స్ చెప్పాలి. -లేదు, నేనొక్కదాన్నే కాదు.
ఈ వ్యక్తి చూపించే ప్రేమ, సహకారానికి మీరు ఎంతో రుణపడి ఉంటారు.
నా జీవితానికి నా భర్తే గొప్ప వరం.
నా భర్త కూడా.
ఆయన లేని లోటు మిమ్మల్ని ఎంతో బాధించి ఉంటుంది.
అదీ, మొదట్లో అతను లేడంటే నేను నమ్మలేకపోయాను.
నాకు అస్సలు అర్థం కాలేదు.
కొన్నిసార్లు, నేను ఎంత బాధని అనుభవించానంటే
దానివల్ల నేను జబ్బు పడ్డాను కూడా.
ఆ తర్వాత, కొంచెం కొంచెంగా…
బాధ పూర్తిగా మాయమైపోతుందని కాదు.
అది మరో చోటికి పోతుందంతే.
కాలం గడిచే కొద్దీ, దానికి అలవాటు పడిపోతాం.
ఒక దీర్ఘకాల జబ్బులాగా అయిపోతుంది.
మర్జాన్.
నేను మీతో ఒక్క నిమిషం మాట్లాడొచ్చా?
వెంటనే. స్టడీ రూమ్ లో.
తప్పకుండా.
నిజంగా?
మీరు రాక్షసుల లాంటివాళ్ళు.
-మీరు అలా ఎందుకు అనుకుంటున్నారో నాకు అర్థమయింది. -మీకు హద్డులంటూ లేవు.
-మీకు పరిమితి అంటూ ఏదీ లేదా? -మరి సెపాకి?
మీకు పరిమితులు ఉన్నాయా?
మీకు సంతోషం కలుగుతుందనుకుంటే నన్ను షూట్ చేయండి.
కానీ అనితరసాధ్యమైన ఒక మెదడు నడిపించే భారీ సంస్థలో
నేనొక నామమాత్రపు వ్యక్తిని.
ఆ మెదడుకి మీ గురించి కొన్ని విషయాలు తెలుసు.
మీకేం తెలుసు? మీకేమీ తెలియదు.
నా గురించి ఏమీ లేదు.
నా జీవితం మొత్తం నేను దేశానికి సేవ చేస్తూనే ఉన్నాను.
నాపై ఎటువంటి అభియోగాలు లేవు.
ఇప్పుడే మీరొక మొసాద్ ఏజెంట్ ని పారిపోనిచ్చారు.
ఈ నాలుగు గోడల మధ్యన మొహమ్మాది గురించి మీరు మాట్లాడిన మాటల
రికార్డింగ్స్ గురించి మర్చిపోకండి.
మీరు వెయ్యేళ్ళు సేవ చేసినా ఉరికంబం నుండి తప్పించుకోలేరు.
-మరి నాహిదా సంగతేంటి? -నాహిదాని ఇందులోకి లాగకండి.
మిమ్మల్ని ఉరి తీసిన తర్వాత ఆవిడ జీవితం ఎలా ఉంటుందో ఊహించండి?
ద్రోహి భార్యగా పిలవబడుతుంది.
మనిద్దరం ఒక అవగాహనకు వచ్చినందుకు సంతోషం.
మొహమ్మాది, అతని అనుచరులు కలిసి ఈ దేశాన్ని నాశనం చేస్తున్నారు.
ఆ విషయం నీక్కూడా బాగా తెలుసు.
మనిద్దరం కలిసి పనిచేస్తే చాలా బాగుంటుంది.
అంతకంటే చావడం మేలు.
నన్ను క్షమించండి. నేను తిరిగి ఆఫీసుకి వెళ్ళాలి.
భోజనం చాలా బాగుంది.
జరిగిన దానికి నన్ను క్షమించమని…
లేదు, లేదు. ఆయన ఊరికే కంగారు…
అలీ.
పేమాన్ ఒక అమ్మాయితో అక్కడ ఉన్నాడు.
సరే.
-మీరు ఏమైనా చూశారా? -లేదు.
పేమాన్ ని మాత్రమే చూశాను. అమ్మాయిని చూడలేదు.
ఇక్కడ ఒక అమ్మాయి కూడా ఉన్నదని క్లబ్ సెక్యూరిటీ వాళ్ళు చెప్పారు.
ఇంగ్లీష్ మాట్లాడుతోందట.
సన్నగా ఉంది. పెద్ద కళ్ళు.
నేను చెప్పేది వినిపిస్తోందా?
వినిపిస్తోంది.
ఆమె ఎవరో నువ్వు పేమాన్ ని అడిగావా?
అడగడానికే వెళ్ళబోతున్నాను.
హోస్సైన్ దగ్గర అనుమతి తీసుకున్నావా?
ఇంకా లేదు.
సరే అయితే. నేను వెంటనే వస్తాను. నాకోసం ఎదురుచూడు.
-మర్జాన్? -నేను కమాలీస్ ఇంటినుండి వచ్చాను.
మనకు కొన్ని గంటల సమయం దొరికేలా చేశాను, కానీ ఖచ్చితంగా చెప్పలేను.
నాకు తెలీదు. పేపర్లు నాశనం చేయడానికి నా ఆఫీసుకి వెళుతున్నాను.
-మనం వెంటనే ఖాళీ చేయాలి. -మర్జాన్, ఆగు.
ఒక మంచి పరిణామం జరిగింది.
కంట్రీ క్లబ్ లో విషం పూసిన రాకెట్ ని ఫరాజ్ కమాలి ముట్టుకున్నాడు.
నేను అక్కడికి వెళ్లకముందే ఈ విషయం నాకు చెప్పి ఉండాల్సింది.
ఇది మన ప్లాన్ లో లేదు, కానీ ఈరోజు అతను తమార్ ని చూశాడు కనుక,
కమాలిపై విష ప్రయోగం జరగడం మంచి విషయమే కదా.
ఏం చేస్తున్నావు? ఫరాజ్!
ఆపు!
ఏంటిది? నీ ఒళ్ళు కాలిపోతోంది. నీకు జ్వరంగా ఎందుకు ఉంది?
-వైరల్ జ్వరం అయ్యుంటుంది. -ఏ వైరస్?
నువ్వు గది మొత్తాన్నీ ఇష్టమొచ్చినట్లు వెతుకుతున్నావు. అదికూడా వైరస్ యేనా?
-ఏంటి నువ్వు మాట్లాడేది? -నేను వెళ్ళాలి, నాహిదా.
ఆ ఆలోచనని వదిలేయ్! నువ్వు వెళ్ళడం లేదు.
వెళ్ళాలని చెప్పాను కదా!
నువ్వు నేరుగా మంచం మీదికి వెళ్ళాలి.
నువ్వు ఖాళీ చేసేవరకూ అతన్ని కనిపెట్టేలా ఎవరినైనా ఏర్పాటు చేయి.
తను దొరికిపోయేలోగా నిన్ను చంపే ఆలోచన ఏదైనా చేస్తాడేమో.
నా లెదర్ బ్యాగ్ లోపల మర్చిపోయాను. బెడ్రూంలో ఉంది.
నువ్వు దయచేసి తీసుకొస్తావా?
నేను మిలాద్ తో ఇక్కడే ఉండాలనుకుంటున్నాను.
పేమాన్ ఇక్కడికి వచ్చే దారిలో ఉన్నాడు. నాకు మెసేజ్ ఇచ్చాడు.
అతను రావడానికి సమయముంది. అందుకే ఇలా.
మనల్ని హాస్పిటల్ వరకూ తీసుకెళ్ళమని అడిగాను.
అది మంచి విషయం. నువ్వు డాక్టర్ ని కలవచ్చు.
తమార్, మనమెవరో తెలిసిపోయింది. ఇక్కడ మన మొహాలు మళ్ళీ చూపించలేం.
మనం ఈరోజు ఇక్కడినుండి వెళ్ళిపోతే, మనం ఏమీ చేయనట్లే లెక్క.
మనం ప్రయత్నించాం.
నా ఉద్దేశం, మనం ఎలా ఉన్నామో చూడు.
నన్ను చూడు.
నేను నిన్నే చూస్తున్నాను.
కానీ ప్రయత్నించడం మాత్రమే సరిపోదు.
సరే అయితే, వెళ్దాం పదండి. నీ బ్యాగ్ తెచ్చాను.
ఎక్కు.
రా. దేనికోసం ఎదురుచూస్తున్నావు? కారులోకి ఎక్కు!
-నేను మాట తప్పుతానని అనుకున్నావా? -తను బాధలో ఉన్నాడు.
తనకి ఇంటర్నల్ బ్లీడింగ్ అవుతోందేమోనని నాకు భయంగా ఉంది.
ఎలా ఉన్నావు, మిస్టర్?
పద, నేను నిన్ను మంచి హాస్పిటల్ కి తీసుకెళ్తాను.
నన్ను నమ్ము. నిన్ను ప్రైవేటు క్లినిక్ కి తీసుకెళ్తాను.
కంగారుపడకు. వాళ్ళు ఎటువంటి ప్రశ్నలూ అడగరు.
వాళ్ళు నిన్ను బాగా చూసుకుంటారని మాటిస్తున్నాను. నాతో రా.
మేడమ్!
అరె ఛ.
మేడమ్, మీతోనే మాట్లాడుతున్నాను!
గమనించారో లేదో, మీరు క్యాబ్ ని పిలిచారు.
సారీ. నేను ప్లాన్ మార్చుకున్నాను.
కంపెనీ ఏం చేయమంటే నేను అది చేస్తాను.
మీరు మనసు మార్చుకుంటే, క్యాబ్ కంపెనీతో మాట్లాడండి.
నేను వాళ్ళకి తర్వాత కాల్ చేసి పేమెంట్ సెటిల్ చేస్తాను.
కంగారుపడకండి. ఇదిగో తీసుకోండి.
నేను ఉన్నాను కదా. పరవాలేదు.
ఇదిగో తీసుకోండి.
ఇది సరిపోతుంది కదా?
నాన్న
-హాయ్, నాన్నా. -హాయ్, రా.
-ఈరోజు రాలేకపోయినందుకు క్షమించు. -పరవాలేదు.
నాన్నా, నేను ఫ్రెండ్స్ తో కారులో ఉన్నాను.
సరే అయితే. మనం రేపు కలుద్దామా?
-తప్పకుండా. -మంచిది.
నాకో సాయం చేస్తావా
రేపు ఉదయమే బెట్టీని పికప్ చేసుకుంటావా?
తను విల్లాకి సురక్షితంగా చేరాలని నేను నిర్ధారించుకోవాలని అనుకుంటున్నాను.
సరే! తప్పకుండా. తను నన్ను ఖచ్చితంగా మిస్సయి ఉంటుంది.
సరే అయితే. రేపు కలుద్దాం. బై.
బై.
-హలో. -ఎలా ఉన్నారు, నాహిదా?
నేను బానే ఉన్నాను, కానీ ఫరాజ్ కి ఒంట్లో బాగోలేదు.
ఆయనకి విశ్రాంతి కావాలి. ఇప్పుడు ఎవరినీ కలిసే పరిస్థితిలో లేరు.
నాకు అర్థమయింది, కానీ నేను ఆయనతో ఖచ్చితంగా మాట్లాడాలి.
చాలా ముఖ్యమైన విషయం.
ఐదు నిమిషాల్లో అయిపోతుంది.
ఎలా ఉన్నారు, బాస్?
మీరు బాగానే ఉన్నారా?
థాంక్యూ, అలీ.
నాహిదా నన్ను మంచం దిగనివ్వడం లేదు.
రా, వచ్చి కూర్చో.
నువ్వు హోస్సైన్ తో మాట్లాడావా?
మాట్లాడాను.
పేమాన్ తో మాట్లాడడానికి నాకు అనుమతి ఇవ్వలేదు.
నేను చెప్పానా!
ఫరాజ్.
వాహిద్ నెమాటి సంగతేంటి?
వాహిద్ నెమాటి?
అతనికి దీనితో ఎటువంటి సంబంధం లేదు.
నాకు తెలీదు.
మిలాద్ కహాని అతని జిమ్ కి వెళ్ళాడు.
పేమాన్ తో స్నేహంగా ఉంటున్నాడు.
అతనికి ఏదో ఒకటి తెలిసి ఉండాలి.
ఒకవేళ తెలిసినా కూడా…
పేమాన్ విషయంలో అతను ఎటువంటి సమస్యలో ఇరుక్కోవాలని అనుకోడు.
నేను విషయమేంటో తెలుసుకోవాలనుకుంటున్నాను.
పేమాన్ ఎవరో ఒక అమ్మాయిని కలిశాడని నువ్వు వాహిద్ ని ప్రశ్నిస్తావా?
ఏమనుకుంటున్నావు?
తను ఎవరో ఒక అమ్మాయని నేను అనుకోవడం లేదు.
తను తమార్ రబిన్యాన్ అనుకుంటున్నాను.
నువ్వు ఆధారం లేకుండా అంచనాకు వస్తున్నావా?
మీ దగ్గర నుండే నేర్చుకున్నాను.
అవును.
నా దగ్గరినుండి నేర్చుకోవాలని అనుకుంటే,
మంచి విషయాలు నేర్చుకో.
చిక్కుల్లో పడే విషయాలు నేర్చుకోకు.
అర్థం అయిందా?
నాకైతే రెండూ ఒకటే అనిపిస్తోంది.
మా అన్నయ్య ఇక్కడికి రావడానికి ఒప్పుకున్నందుకు నాకు చాలా సంతోషంగా ఉంది.
థాంక్యూ, పేమాన్, నిజంగా.
నీకోసం డిన్నర్ గానీ ఇంకేదైనా చేయగలనేమో?
రేపు రాత్రి కుదురుతుందా?
రేపా! నాకు రావాలనే ఉంది…
కానీ?
మా అమ్మ అమెరికా నుండి వచ్చినందుకు నాకోసం ఒక పార్టీ ఏర్పాటు చేసింది.
మూడు పుట్టినరోజులు జరపలేకపోయినందుకు బదులుగా
ఇప్పుడు నాకు పీకల వరకూ తినిపించాలనే ప్లాన్ వేసింది.
సరే.
కానీ నువ్వు కూడా రావచ్చు.
మీ కుటుంబానికి నన్ను పరిచయం చేయాలని అనుకుంటున్నావా?
నాకు ఏం చెప్పాలో తెలియడం లేదు.
ఆలోచిస్తేనే ఒత్తిడిగా అనిపిస్తోంది.
నాకు రావాలనే ఉంది.
నాకు కొన్ని కుట్లు పడ్డాయి, కానీ ఏదీ విరగలేదు. మంచిదయింది.
థాంక్యూ, బాస్. నన్ను రక్షించావు.
సాయం చేసినందుకు సంతోషంగా ఉంది. మిమ్మల్ని ఇంటి దగ్గర దింపుతాను పదండి.
వద్దు, థాంక్యూ. ఇప్పటికే చాలా సాయం చేశారు.
మరీ అలా మాట్లాడకు.
పరవాలేదు, నేను టాక్సీని పిలిచాను. నిజంగా అంటున్నా, ఇప్పటికే చాలా చేశారు.
సరే, నీకు ఎలా చేయాలనిపిస్తే అలా చేయి.
నేను వెళ్లి డాక్టర్ కి థాంక్స్ చెప్పి వస్తాను.
సరే అయితే, రేపు కలుద్దామా?
రేపు కలుద్దాం.
అరె ఛ.
నువ్వు నిజంగా ఇదంతా చేస్తున్నావంటే నమ్మలేకపోతున్నాను.
నిన్ను తన సొంత వస్తువులాగా ట్రీట్ చేస్తున్నాడు.
ఇది నా ఉద్యోగంలో భాగం. నిజం కాదని నీకు తెలుసు.
అవును, బహుశా ఏదీ నిజం కాదనుకుంటా.
బహుశా నన్ను కూడా వాడుకుంటున్నావేమో, పేమాన్ ని వాడుకుంటున్నట్లు.
-ఏం చేయాలో అదే చేస్తున్నాను! -నమ్మేశానమ్మా!
నువ్వు అరెస్ట్ అయినప్పుడు ఏం చేశానో అలాగే చేస్తున్నాను.
ఏంటి నువ్వు మాట్లాడేది?
నేను వాహిద్ ని కలవడానికి వెళ్ళినప్పుడు మిషన్ మొత్తాన్నీ ప్రమాదంలో పడేశాను.
నిన్ను అక్కడినుండి బయటికి తీసుకురావడానికి వాడితో
పడుకోవాల్సి వస్తే అదే చేసి ఉండేదాన్ని.
నువ్వలా చేస్తే నాకు బాగుంటుందని అనుకుంటున్నావా?
-నువ్వసలు ఏం ఆలోచిస్తున్నావు? -మనకో అవకాశం దొరికింది.
అమీర్ తో కలిసి అక్కడినుండి వెళ్ళిపోవాలని నీకు డైరెక్ట్ ఆర్డర్ వచ్చింది!
అవును, కానీ వాడింకా బతికే ఉన్నాడు.
దాంతో నీకు సంబంధం లేదు. నీకు ఆదేశం అందింది.
ఇక అయిపోయింది. మీరు ఈరోజే టెహ్రాన్ వదిలిపెట్టాలి.
లేదు, మేము వదిలిపెట్టం.
ఏమన్నావు?
పేమాన్ తన కుటుంబంతో కలిసి జరిగే పార్టీకి రేపు నన్ను ఆహ్వానించాడు.
అయితే?
అంతకంటే మంచి అవకాశం కావాలా?
మొహమ్మాదిని చంపడానికి ఇది మరో అవకాశం.
ఫరాజ్ నిన్ను అరెస్ట్ చేయడం గానీ, చంపడం గానీ ఎందుకు చేయలేదని అనుకుంటున్నావు?
నిన్ను రక్షించడానికి నా గుర్తింపుని బయటపెట్టాల్సి వచ్చింది.
ఈరోజు తర్వాత నేను జన్మలో మళ్ళీ ఇరాన్ లో అడుగు పెట్టలేను.
అయితే మీరు చేసింది వృధా కాకుండా చూడాల్సిన అవసరం ఉంది.
నువ్వు అక్కడినుండి ప్రాణాలతో బయటపడలేవు.
ఇది నా నిర్ణయం.
భద్రత చాలా ఎక్కువగా ఉంటుంది.
డజన్ల కొద్దీ సెపా ఏజెంట్లు ఉంటారు.
వారిలో ఏ ఒక్కరైనా నిన్ను గుర్తు పట్టొచ్చు.
ఇందులో రిస్క్ ఏంటో నాకు తెలుసు.
ఇది చాలా పెద్ద అవకాశం. మనం చేయగలం.
సిద్ధపడడానికి తగినంత సమయం లేకుండా ఈ ప్లాన్ విఫలమయ్యి
మన నెట్వర్క్ మొత్తాన్నీ బహిర్గతం చేయచ్చు. మనం మళ్ళీ కొన్నేళ్ళు వెనక్కి వెళ్ళిపోతాం.
విఫలం అయితే.
కానీ ఒకవేళ మనం విజయం సాధిస్తే, అప్పుడు ఆ కథ పూర్తి భిన్నంగా ఉంటుంది.
తనని ఎలాగోలా లోపలికి పంపించగలిగినా కూడా,
సెపా తనని అతని దరిదాపుల్లోకి కూడా వెళ్ళనివ్వదు.
అందుకు బ్యాగ్రౌండ్ పరిశీలిస్తారు, విచారణని ఎదుర్కోవాలి.
ఇది రాత్రికి రాత్రి చేయగలిగే విషయం కాదు.
కాబట్టి ఏదో ఒక మార్గం కనిపెట్టాలి.
లేదంటే, మనమిక్కడ ఏం చేస్తున్నట్లు?
ఫరాజ్, నీకు ఏం జరిగింది?
పరవాలేదు. నాకేమీ కాలేదు.
ఊరికే జలుబు చేసిందంతే.
ఇది జలుబులాగా లేదు, ఫరాజ్. దయచేసి నాకు నిజం చెప్పు.
ప్రియమైన నాహిదా,
నా జీవితాన్ని మళ్ళీ గడిపే అవకాశం దొరికితే…
నేను గార్డ్స్ లో అస్సలు చేరను.
మా నాన్నతో కలిసి చెప్పుల షాపులోనే ఉంటాను.
మామూలు జీవితం గడుపుతాను.
నీతో.
నీతో కలిసి గడపాలని మాత్రమే నేను ఎప్పుడూ కోరుకున్నాను.
అన్నిటికీ నన్ను క్షమించు, నాహిదా.
అన్నిటికీ.
నా నుండి ఏం దాస్తున్నావు?
ఫరాజ్, మనకి జరిగిన ఇన్ని అనుభవాల తర్వాత,
నాతో ఇలా ప్రవర్తించడం సరికాదు.
దయచేసి నాకు నిజం చెప్పు.
నిజం దారుణంగా ఉండచ్చు.
అజ్ఞానంలో ఉండడం కంటే ఎక్కువగా ఏదీ బాధించదు.
వాళ్ళు నాపై విషప్రయోగం జరిపారని నాకు తెలుసు.
వాళ్ళా? "వాళ్ళు" అంటే ఎవరు?
మొసాద్. వాళ్ళు ఇక్కడే ఉన్నారు.
మర్జాన్?
తనొక మొసాద్ ఏజెంట్.
ప్రియమైన నాహిదా, నువ్వు ధైర్యవంతురాలివి.
నేను లేకుండా నువ్వు ధైర్యంగా ఉండగలవని నాకు తెలుసు.
నాతో ఉన్నప్పటి కంటే…
సంతోషంగా ఉండగలవు.
ఫరాజ్? ఫరాజ్.
ఫరాజ్…
ఫరాజ్? ఫరాజ్…
ఫరాజ్. ఫరాజ్.
ఫరాజ్, ఇప్పుడు నేను ఏం చేయాలి?
పనికిమాలినదానా. హంతకురాలా! ఇక్కడినుండి పో!
నేను అతన్ని కాపాడగలను.
గంటలోగా విరుగుడు ఇస్తే అతను బతికే అవకాశం ఉంది.
అయితే ఇవ్వండి. ఆయన మంచం మీదే ఉన్నారు.
మీరు స్పష్టంగా ఆలోచించగలుగుతున్నందుకు నాకు సంతోషంగా ఉంది.
-అందుకు మీకే థాంక్స్. -కావచ్చు.
కానీ ఇలా జరగాలని నేను ఎప్పుడూ కోరుకోలేదు.
ఇక అబద్ధాలు చాలు! నీకు ఏం కావాలి?
ఫరాజ్ చనిపోవడం కంటే బతికుంటేనే నాకు ఎక్కువ ఉపయోగం.
మొత్తానికి నిజం చెప్పావు.
కానీ నువ్వు అర్థం చేసుకోవాల్సింది ఏంటంటే, ఈ ఇంజక్షన్ అతని ఇస్తే,
అతను నిశ్శబ్దంగా ఉండడం కంటే అతని నుండి ఎక్కువ ఆశిస్తాం.
-ఏంటి? -చురుకైన పాత్ర పోషించాలి.
నేనలా చేయలేను.
అతని జీవితాన్ని నేను నిర్ణయించలేను.
అతని జీవితాన్ని నువ్వు నిర్ణయించడం లేదు. నీ జీవితాన్నే నువ్వు నిర్ణయించుకుంటున్నావు.
నేను ఈ పని చేస్తే,
నా భర్తతో పాటు ఉరికంబం ఎక్కడానికి చేతిలో చేయి వేసి నడవాలి.
ఆ రోజు ఎంతోదూరంలో ఉండదు.
అయితే… ఏమంటావు? కావాలా వద్దా?
తిరిగి వచ్చినందుకు స్వాగతం.
నేను బతికే ఉన్నానా?
దేవుడి దయవల్ల బతికే ఉన్నావు.
కానీ ఎలా?
మర్జాన్.
తనని రమ్మని చెప్పావా?
నువ్వు ఇప్పుడు బాగానే ఉండడం ముఖ్యమైన విషయం.
నియావరన్ ప్లాటినమ్
హేయ్.
బెట్టీని తీసుకురమ్మని చెప్పాడు కదా?
ఆమెని రేపు పికప్ చేసుకుని, పార్టీకి తీసుకు రావాలి.
బెట్టీని కలువు.
రేపు వాళ్ళు రేసింగ్ చేయబోయే కార్లలో ఇదికూడా ఒకటి.
ఇటువంటి డ్రిఫ్ట్ కార్లలో అత్యాధునిక కంప్యూటర్ వ్యవస్థ ఉంటుంది.
ఇందులో ఉండే ఈసియుని హ్యాక్ చేయచ్చు.
అందుకు సరైన పరికరాలు ఉంటే చాలు.
మొహమ్మాది రేస్ కోసం కారుని బయటికి తీస్తాడు, కానీ కంట్రోల్ నీ చేతిలో ఉంటుంది.
సరైన సమయంలో…
బూమ్ మని పేలుతుంది.
క్రాష్.
మనం ఆ కారులో డివైజ్ ని బిగిస్తే చాలు.
రేపు ఉదయం పేమాన్ బహుశా దాన్ని గ్యారేజ్ లో పెడతాడనుకుంటా.
ఎవరో నేను వెళ్లి చూస్తాను.
-హలో, అలీ. -హలో.
లోపలికి రా.
హలో, అలీ.
నాహిదా, డార్లింగ్, మా ఇద్దరినీ ఒంటరిగా వదిలేస్తావా?
వాళ్ళకోసం ఎప్పటినుండి పనిచేస్తున్నావు?
నేను వాళ్ళకోసం పనిచేయడం లేదు.
వాహిద్ నెమాటి ఈ ఫోటోని మీకు చూపించాడు.
ఈరోజు ఉదయం మీరు తమార్ రబిన్యాన్ ని క్లబ్ లో చూశారు.
మీరు నాతో అబద్ధం ఆడారు.
-అలీ... -మీ స్థానంలో ఇంకెవరైనా ఉండుంటే,
ఇప్పుడు మీ తలుపు బయట యాభైమంది ఏజెంట్లు ఉండి ఉండేవారు.
కానీ మనిద్దరమే ఉన్నాం కాబట్టి, ఏం జరుగుతుందో నేను చెబుతాను.
మీరు నేరుగా హెడ్ క్వార్టర్స్ కి వెళ్లి నేరాన్ని ఒప్పుకుని లొంగిపోవాలి,
మీపై మిగిలిన గౌరవాన్ని కాపాడుకోండి.
తర్వాత మనం విచారణ గదికి వెళతాం,
కెమెరాలన్నీ ఆన్ లో ఉండగా, మీరు ఏం చెప్పాలనుకుంటే అది చెప్పండి.
అర్థమయిందా?
అవును. అర్థమయింది.
మీ గన్ ని టేబుల్ మీద పెట్టండి.
ఆటలొద్దు, నా కన్ను గప్పాలని చూడద్దు.
నా సాయం అడగాలన్న ఆలోచనని దరిదాపుల్లోకి కూడా రానివ్వద్దు.
అప్పుడు పరిస్థితి మరింత దిగజారుతుంది.
నాకు తెలుసు.
వెళ్దాం పదండి. మీ కోటు తీసుకోండి.
ఏం చేస్తున్నారు? ఆయన ఎంత బలహీనంగా ఉన్నారో కనిపించడం లేదా?
నాహిదా, అలీ నేను వెంటనే బయటికి వెళ్ళాలి.
పరవాలేదు. కంగారుపడకు.
సరేనా?
అలీ.
ఒక్క క్షణం పక్కన ఆపు.
మనం హెడ్ క్వార్టర్స్ చేరేవరకూ ఆపేది లేదు.
నిన్ను వేడుకుంటున్నాను. దయచేసి ఆపు.
దయచేసి ఆపు!
ఈరోజు నేను చనిపోయి ఉండాల్సింది.
ఏంటి?
మొసాద్.
వాళ్ళు నాపై విషప్రయోగం చేశారు.
నేను సాయం చేసే అవకాశం ఉన్నప్పుడే నాకు ఎందుకు చెప్పలేదు?
నా అంతట నేనుగా ఏదైనా చేయగలనని అనుకున్నాను.
కానీ నేను తప్పని రుజువైంది.
తలుపు మూయండి. మనం విచారణ గదిలో మాట్లాడుకుందాం.
నేను చనిపోయే సమయంలో…
నాకు అంతా కనిపించింది, ఏం జరుగుతుందో అంతా కనిపించింది.
విచారణ, తన్నులు,
-ఉరి తీయడం, అన్నీ… -అయినా కూడా బతికే ఉన్నారుగా!
అవును.
అలీ, నీ సాయం అడగొద్దని నువ్వు నాకు చెప్పావు,
కానీ నాకు వేరే దారి లేదు.
మన మధ్య ఉన్న సంబంధం నీకు ఏ మాత్రం విలువైనదిగా అనిపించినా,
నేను నిన్ను అడుగుతున్నాను…
నాకు చనిపోయేందుకు సాయం చేయి.
ఏంటి మీరు మాట్లాడేది?
బాధల నుండి నన్ను విముక్తి చేయి.
నన్ను వెంటనే కాల్చేయి.
మీకేమైనా పిచ్చా!
నువ్వు చేయలేకపోతే, నా గన్ నాకివ్వు.
ఆ పని నేనే చేస్తాను.
నేను మీకు గన్ ఇచ్చేది లేదు.
-నా గన్ ఇవ్వు! -ఆగండి!
నా గన్ ఇవ్వు!
సబ్ టైటిల్స్ అనువదించింది: రాధ